Source: https://www.riigiteataja.ee/akt/989514
Timestamp: 2017-08-22 12:54:30+00:00

Document:
Vabariigi Presidendi ametihüve seaduse, tulumaksuseaduse, sotsiaalmaksuseaduse ja Vabariigi Presidendi töökorra seaduse muutmise seadus – Riigi Teataja
Vabariigi Presidendi ametihüve seaduse, tulumaksuseaduse, sotsiaalmaksuseaduse ja Vabariigi Presidendi töökorra seaduse muutmise seadus
RT I 2006, 7, 41
Vastu võetud 26.01.2006
Vabariigi Presidendi 31. jaanuari 2006. a otsusega nr 974
§ 1. Vabariigi Presidendi ametihüve seaduses (RT I 1996, 51, 966; 2001, 43, 240) tehakse järgmised muudatused:
1) paragrahvi 2 lõiget 1 täiendatakse lausega järgmises sõnastuses:
«Statistikaamet esitab Vabariigi Presidendi Kantseleile iga aasta 26. veebruariks eelmise aasta neljanda kvartali keskmise palga suuruse, mille alusel arvutatakse presidendi ametipalk ning muud käesolevas seaduses sätestatud hüved jooksva aasta 1. märtsist järgnevaks 12 kuuks.»;
« (3) Presidendi ametipalka makstakse presidendi volituste tekkimisest volituste lõppemiseni üks kord kuus.»;
« § 4. Presidendi töö-, elu- ja esindusruumid ning ametiauto
Ametivolituste ajal on presidendil õigus kasutada riigi kulul töö-, elu- ja esindusruume ning ametiautot koos nende korrashoiu ja kasutamisega seotud teenustega.»;
4) paragrahvi 5 täiendatakse lõikega 4 järgmises sõnastuses:
« (4) Ametivolituste lõppemise korral on presidendil õigus saada kasutamata jäänud puhkuse eest rahalist hüvitist.»;
5) paragrahvi 6 tekst muudetakse ja sõnastatakse järgmiselt:
«Käesolevas seaduses sätestatud lähetuskulude hüvitamise kord kehtestatakse Vabariigi Valitsuse määrusega.»;
« § 8. Presidendi kaitse
Presidendi ametivolituste ajal kaitseb presidenti ning tagab tema perekonna ja elukoha turvalisuse vastav politseiasutus.»;
7) seadust täiendatakse §-ga 81 järgmises sõnastuses:
« § 81. Presidendi abikaasaga seotud hüved
(4) Presidendi abikaasa võib saada riigilt muudes seadustes käsitletud hüvesid.»;
8) paragrahvi 9 lõige 1 muudetakse ja sõnastatakse järgmiselt:
« (1) Pärast ametivolituste lõppemist makstakse presidendile ametipensioni, mille määr on 75 protsenti presidendi ametipalga määrast.»;
9) paragrahv 10 muudetakse ja sõnastatakse järgmiselt:
« § 10. Presidendi pereliikme pension
(5) Toitjakaotuspensioni maksmine õigustatud isikule peatatakse vabadusekaotuse kandmise või meditsiinilise iseloomuga sunnivahendi kohaldamise ajaks.»;
10) paragrahv 11 muudetakse ja sõnastatakse järgmiselt:
« § 11. Presidendi hüved pärast ametivolituste lõppemist
(4) Pärast ametivolituste lõppemist jätkub presidendi kaitse vastavalt §-le 8. Vabariigi Valitsus võib korraldusega otsustada presidendi lese soovil elukoha valve pikendamise kuni lese surmani.»;
11) paragrahvi 13 täiendatakse lõikega 11 järgmises sõnastuses:
« (11) Ametihüvede rakendamist presidendi suhtes, kelle ametivolitused on lõppenud, korraldab Vabariigi Presidendi Kantselei selleks otstarbeks riigieelarves ettenähtud summadest. Paragrahvi 11 lõike 1 punktis 1 nimetatud ametihüve rakendamist korraldab Vabariigi Valitsus oma reservi summadest.»;
12) paragrahv 14 muudetakse ja sõnastatakse järgmiselt:
«Kui presidendi ametivolitused on lõppenud teda kuriteos süüdimõistva kohtuotsuse jõustumise tõttu või kui pärast presidendi ametivolituste lõppemist on jõustunud tema kohta kuriteos süüdimõistev kohtuotsus, kaotab ta õiguse saada käesoleva seaduse §-des 11 ja 12 määratud ametihüvesid.»;
13) paragrahvi 15 senine tekst loetakse lõikeks 1 ning paragrahvi täiendatakse lõikega 2 järgmises sõnastuses:
« (2) Käesoleva seaduse § 11 lõike 1 punkti 1 rakendatakse ka presidendi suhtes, kelle ametivolitused on lõppenud käesoleva sätte jõustumise ajaks, ning tema lese suhtes.»
§ 2. Tulumaksuseaduse (RT I 1999, 101, 903; 2005, 57, 451) § 13 lõike 3 punkt 4 muudetakse ja sõnastatakse järgmiselt:
« 4) Vabariigi Presidendi ametihüve seaduse alusel Vabariigi Presidendile ja tema abikaasale, samuti presidendile pärast ametivolituste lõppemist ja tema abikaasale tehtavad väljamaksed esinduskulude ja muude kulutuste katteks;».
§ 3. Sotsiaalmaksuseaduse (RT I 2000, 102, 675; 2005, 57, 451) § 6 lõiget 1 täiendatakse punktiga 22 järgmises sõnastuses:
« 22) Vabariigi Presidendi mittetöötav abikaasa Vabariigi Presidendi ametivolituste ajal ja pärast ametivolituste lõppemist kuni abikaasa vanaduspensioniikka jõudmiseni;».
§ 4. Vabariigi Presidendi töökorra seaduse (RT I 2001, 43, 240; 2003, 20, 119) § 22 punkt 8 muudetakse ja sõnastatakse järgmiselt:
« 8) korraldab Vabariigi Presidendi ja tema abikaasa ametihüvede rakendamist;».
Riigikogu aseesimees Taavi VESKIMÄGI

References: § 1
 § 4
 § 8
 § 81
 § 10
 § 11
 § 11

§ 2
 § 13

§ 3
 § 6

§ 4
 § 22